เรื่องร้องเรียน: กองขยะจะล้นลงมาบนผิวจราจรแล้วค่ะ
การดำเนินการของเจ้าหน้าที่: สำนักงานเขตบางพลัด จัดเจ้าหน้าที่งานรักษาความสะอาดฯ ร่วมกับเจ้าหน้าที่สำนักสิ่งแวดล้อมและทีมงานผู้กำกับภิญโญ  ป้อมสถิตย์  จัดเก็บขยะ  เศษวัสดุต่างๆ  พัฒนาทำความสะอาด  กั้นแนวรั้ว เพื่อให้พื้นที่ดังกล่าวมีความสะอาดเรียบร้อย  สภาพแวดล้อมที่ดีแก่ประชาชนที่สัญจรผ่านไป- มา บริเวณหลังวัดเพลง  ถนนเลียบทางรถไฟ
ความเห็นของผู้แจ้ง: ขอบคุณเขตบางพลัด และผู้สนับสนุนทุกท่าน ที่ดำเนินการแก้ไขอย่างรวดเร็วหลังได้รับเรื่องร้องเรียนนะคะ  ข้อเสนอแนะ  1.อยากให้มีการดำเนินการปลูกต้นไม้ จัดภูมิทัศน์ให้สวยงามตลอดเส้นทาง เพื่อไม่เปิดโอกาสให้เป็นที่รกร้าง จะได้ไม่ต้องคอยตามเก็บขยะที่คนมักง่ายชอบมาแอบทิ้งค่ะ 2.หน่วยงานที่รับผิดชอบไม่ควรต้องรอให้ประชาชนร้องเรียนก่อนถึงค่อยแก้ปัญหา เพราะเป็นสิ่งที่มองเห็นได้ง่ายด้วยตาเปล่า และอยู่ในเส้นทางที่มีการตรวจเฝ้าระวังการลักลอบทิ้งขยะในที่สาธารณะ ที่เขตลงภาพประชาสัมพันธ์อยู่บ่อยๆ
พื้นที่: แขวงบางพลัด เขตบางพลัด กรุงเทพมหานคร